b'\n_START_ARTICLE_\nJ.C.A. Carlsen-Ski\xc3\xb8dt\n_START_PARAGRAPH_\nJens Carl Adolph Carlsen-Ski\xc3\xb8dt (9. marts 1866 i Odense \xe2\x80\x93 15. april 1950 smst) var en dansk gartner, forfatter og folketingsmedlem._NEWLINE_Carlsen-Ski\xc3\xb8dt debuterede allerede i 1880 som forfatter med et digt i Assens Avis. Han overtog i 1897 Krogsagergaard udenfor Odense, hvor han etablerede et handelsgartneri. Fra 1920\xe2\x80\x931939 var han folketingsmedlem. Forfattervirksomheden bestod bl.a. af b\xc3\xb8rneb\xc3\xb8ger, ligesom Carlsen-Ski\xc3\xb8dt skrev i Indre Missions Tidende. _NEWLINE_Han er begravet p\xc3\xa5 Assistens Kirkeg\xc3\xa5rd i Odense.'